“La vida partida en dos”, d’Antonio Andújar, es presenta en la Casa de Cultura
2025-07-24

València, principis dels anys 30, una jove de forta personalitat haurà de prendre una decisió vital: seguir el patró de les dones de l’època o deixar-se portar pels seus propis desitjos i complir un apassionant somni. Aquest és l’inici d’una apassionant història que Antonio Andújar ha plasmat en “La vida partida en dos”, llibre que presentarà divendres que ve 16 de desembre, a les 19 hores, en la Casa de Cultura de Burjassot. Una activitat programada des de les Biblioteques Municipals.

En la presentació, que comptarà amb la presència del propi autor y de la psicòloga i criminòloga Cristina Escamilla Robla, es parlarà de la vida partida en dos, la genial obra d’Antonio, Diplomat en Magisteri de Ciències Humanes i Llicenciat en Psicologia. Des de fa anys, combina el seu treball com a psicòleg general sanitari amb la docència en atenció sanitària.

Després de participar en el Premi “Valencia” 2015 de la Institució Alfons El Magnànim de Narrativa en Castellà, de la Diputació de València, Antonio publicava la seua nova novel·la, “La vida partida en dos”, amb Bohodón Edicions, S.L. Anteriorment, ha publicat la novel·la “Bib-Rambla. El silencio habitado de las casas” de gran fons psicològic i suspens. Altres obres de l’autor han participat en diferents premis nacionals.